recursal/SuperWikiNEXT-32B huggingface dataset:
**Genrelitteratur**, også skrevet **sjangerlitteratur**, kan betegne litteratur som bevisst er skrevet i henhold til konvensjoner eller tradisjoner for form og innhold. Ettersom dette strider mot den modernistiske estetikkens krav om originalitet og «underliggjøring», vil betegnelsen av mange oppfattes som nedsettende. En noenlunde synonym betegnelse er formellitteratur, altså litteratur som følger en slags oppskrift.

Begrepet genre er innført fra fransk *fransk*, «slekt; art; slags», av latin *genus*, vanligvis skrevet *sjanger* på norsk.

Eksempler på genrelitteratur kan være krim, science-fiction og westernfortellinger.

De senere tiårs interesse for genrestudier innenfor litteraturvitenskapen retter seg heller mot «større» og mindre spesifikke genre som novellen og dramaet, eller mot litteraturhistoriske epoker som renessansen.

Referanser
----------

1. ↑  «sjanger», *NAOB*

Se også
-------

* Underholdningslitteratur
* Sjangermaleri
* Selvhjelpslitteratur

Portal: Litteratur
**Aleksandr Ivanovitsj Marinesko** (russisk: Александр Иванович Маринеско, ukrainsk: Олександр Iванович Марінеско, *Oleksandr Ivanovytsj Marinesko*) (født 15. januar 1913, død 25. november 1963) var en sovjetisk marineoffiser og ubåtkaptein. Han var av rumensk og ukrainsk avstamming.

Under andre verdenskrig var Marinesko kaptein på den sovjetiske ubåten S-13. 30. januar 1945 senket han skipet «Wilhelm Gustloff» utenfor den pommerske havnebyen Stolpmünde (idag Ustka i Polen). Skipet hadde rundt 10.000 mennesker ombord, de fleste sivile flyktninger fra Østpreussen, og halvparten av dem barn.

Marinesko senket flere andre skip i løpet av krigen, blant annet SS «General von Steuben». Regnet etter antall senkede bruttoregistertonn ble han den sovjetiske marinens mest effektive ubåtkaptein under andre verdenskrig.

Torpederingen av et «Wilhelm Gustloff» med tusenvis av sivile ombord ble oppfattet meget forskjellig på russisk og tysk side. På russisk side betraktet man skipet som et legitimt mål, og tapet av tusenvis av sivile liv ble aldri et tema i diskusjonen om hvordan Marinesko skulle dekoreres for sine bragder. Han hadde imidlertid et problematisk alkoholforbruk og det ble heller ikke tatt vel opp at han hadde et forhold til en svensk kvinne, noe som medførte at han ble nektet utmerkelsen Helt av Sovjetunionen. I stedet ble han avskjediget i vanære fra marinen i oktober 1945. Han døde i 1963 av kreft.

Marineskos gravminne
Tysk presse og russiske historikere regner ikke torpederingen av «Wilhelm Gustloff» som krigsforbrytelse. Både Güstloff og Steuben seilte for slukte lanterner og var bevæpnet. Steuben var offisielt et transportskip for sårede, men ikke registrert som lasarettskip, som hadde gjort det til et illegitimt mål etter Geneve-konvensjonene. Blant passasjerene på Güstloff var 3.700 trenede ubåtsoldater. I 1990 ble Marinesko posthumt utnevnt til Helt av Sovjetunionen av Mikhail Gorbatsjov.[]

Referanser
----------

1. ↑   Store russiske encyklopedi[Hentet fra Wikidata]
2. ↑   Gemeinsame Normdatei, besøkt 26. april 2014[Hentet fra Wikidata]
3. ↑   TracesOfWar, oppført som Aleksandr Ivanovich Marinesko, TracesOfWar person ID 75345[Hentet fra Wikidata]
4. 1 2 3  Kellerhoff, Sven Felix (25. juli 2004). «Ein Massengrab am Grund der Ostsee». *DIE WELT*. Besøkt 10. februar 2020.
5. ↑  The Heroic Deed of Marinesko and the Tragedy of the German "Gustloff" RusNavy
6. ↑  30 January Arkivert 30. januar 2017 hos Wayback Machine. Russiapedia

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC
 |
**Elias Aslaksen** (født 19. april 1888 i Christiania, død 10. mai 1976 i Hønefoss) var predikant og verdensleder for Brunstad Christian Church, også kjent som Smiths venner fra 1943 frem til sin død i 1976.

Historie
--------

Elias Aslaksen ble født og vokste opp i en relativt velstående middelklassefamilie i Christiania i 1888.

Han kom i kontakt med Johan O. Smith i 1908 mens han tjenestegjorde som krigsskolekadett i Marinen. Aslaksen gikk i 1910 ut som Sjøkrigsskolens desidert beste elev i hele skolens historie, og er den beste kadett som er utdannet gjennom alle tider, fra 1652 til 2006. Medelev Tryggve Gran beskrev Aslaksen som en «allsidig begavelse» som utmerket seg blant alle de andre elevene. Han søkte imidlerid avskjed fra marinen og sluttet før karrieren egentlig startet, noe som fremsto som helt uforståelig for både Marinens folk, familie og venner.

Han ønsket å reise til Kina som misjonær, men etter postkorrespondanse med Smith, avsluttet han bibelskolen i England etter ett år og flyttet hjem til Norge. I perioden 1914–1918 ble han utkommandert til nøytralitetsvakt, og seilte for marinen, vesentlig på Østlandet. Familien bodde i denne perioden i Fredrikstad. Han var en meget aktiv misjonær under landlov. Han var ofte innom andres møter og fikk tale der. Mange mennesker fikk ny forståelse og håp i sitt kristenliv under hans undervisning. I den første tiden kom det derfor mange fra andre trossamfunn til Brunstad Christian Church.

Elias Aslaksen var også misjonær for Brunstad Christian Church i utlandet. Han behersket tysk, engelsk og fransk. Han underviste også i disse fagene i skolen.

Aslaksen var gift med Judith Wiik, datter av skipskaptein Otto Wiik, og yngre søster av polfareren Gustav Juel Wiik og industrigründeren Oscar Benjamin Wiik.

Referanser
----------

1. ↑  *En Herrens Kriger*, Kjell A. Bratli Arkivert 27. januar 2007 hos Wayback Machine.
2. ↑  *Pennetjeneste*, Forsvarets Forum 21.11.2006 Arkivert 4. mars 2016 hos Wayback Machine.
3. ↑  Gran, Tryggve (1974). *Fra tjuagutt til sydpolfarer*. Oslo: Mortensen. s. 120. ISBN 8252704603.
4. ↑  «Forlovelse». *Norges Sjøfartstidende*. 3. oktober 1910.

Litteratur
----------

* *En Herrens kriger*, Kjell Arne Bratli

Eksterne lenker
---------------

* (en) Elias Aslaksen – kategori av bilder, video eller lyd på Commons Rediger på Wikidata
* (no) Biografi om Elias Aslaksen Arkivert 6. november 2011 hos Wayback Machine. på www.brunstad.org

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI
 |
Portal: Alternativ behandling

**Eqology** er et norsk nettverksselskap etablert i 1998 med Anne Hill Gunstensen som initiativtaker. Bik Bok-gründer Karstein Gjersvik var ved etableringen største aksjonær. Selskapet het inntil 2011 **Shine**. Børre Gjersvik er i dag administrerende direktør i selskapet. I 2014 ble medisinprofessor Hogne Vik ansatt som produktsjef i Eqology.

Selskapet selger helsekost og velværeprodukter gjennom multi-level marketing og er ble børsnotert på Oslo Axess i september 2010. I desember 2015 ble selskapet tatt av børs igjen. For å bli salgsrepresentant for selskapet må man kjøpe en oppstartspakke til ca. 5.000 kroner.

Etter mange magre år tok omsetningen seg opp fra midten av 2000-tallet. Fremgangen skjedde parallelt med at MLM-selskapene Herbalife og Nature's Own opplevde massiv medlemsflukt etter å ha hatt titusenvis av norske distributører. I 2005 fusjonerte selskapet med helsekostselskapet Norvital. I 2012 tok *QV Private Equity* over som hovedeier i selskapet. I 2013 solgte Karstein Gjersvik seg ut av selskapet. Selskapets omsetning var da i tilbakegang og likviditeten presset. Han kjøpte seg senere inn igjen i selskapet parallelt med at resultatene forbedret seg.

Kritikk
-------

Selskapet ble i juni 2014 omtalt i Natt & Dag-artikkelen «Det lovlige pyramidespillet». Her ble det særlig rettet kritikk mot det sterke fokuset på å verve nye salgsrepresentanter.

Referanser
----------

1. ↑  Håver inn på helsekost Telemarksavisa
2. ↑  *Advarer mot «super-piller»*, VG, 28. oktober 2014
3. ↑  MLM-salg basert på falske premisser Arkivert 14. oktober 2018 hos Wayback Machine. Norsk Tidsskrift for Ernæring
4. ↑  Om Eqology
5. ↑  Last day of trading in Eqology ASA 331/15 GlobeNewswire
6. ↑  Et byggverk av penger Ringerikes Blad
7. ↑  Tjener fett på nettverkssalg[*død lenke*] TV2
8. ↑  Shine fusjonerer med Norvital[*død lenke*] NetworkMarketing.no
9. ↑  QV Private Equity tar over Eqology Arkivert 27. desember 2015 hos Wayback Machine. Euroinvestor
10. ↑  Kriserammet selskap stuper over 50 prosent Hegnar Online
11. ↑  Jakter nytt pyramidekupp Arkivert 17. oktober 2018 hos Wayback Machine. Dagbladet
12. ↑  «Det lovlige pyramidespillet». Natt & Dag. juni 2014. Arkivert fra originalen 1. juli 2014. Besøkt 28. juni 2014.

  


|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Alpha Club** var et portugisisk nettverksselskap etablert i 1996. Selskapet hadde hovedkontor i Faro i Portugal, men var organisert gjennom et selskap registrert i Luxembourg. I følge den britiske avisen Daily Express var flere av personene bak Alpha Club de samme som sto bak konseptet Titan Business Club som ble erklært å være et ulovlig pyramidespill av britiske myndigheter i 1996.

For 32 000 kroner kunne man bli medlem av Alpha Club og angivelig få retten til rimelige reiser over hele verden. I 2000 etablerte selskapet seg i Norge. Det oppstod raskt mistanker om at reiseklubben var et fordekt pyramidespill, da utsiktene til å tjene penger på verving av nye deltakere i en hierarkisk struktur var langt mer fremtredende enn rabattene på reiser.

> Det er ingen lov som sier at du må stresse for å tjene penger. I Alpha Club kan du sope inn vanvittig mye uten å slite deg ut.
> 
> 
> Axel Viefers 
> 
> 

I Italia fikk Alpha Club særlig stor utbredelse, og selskapet sponset fotballaget Juventus. Totalt skal Alpha Club ha vervet 60 000 italienere, i hovedsak arbeidsledig ungdom. I 2000 ble selskapets kontorer i Torino raidet av italiensk politi, og all aktivitet i landet ble stanset.

Også på New Zealand forsøkte myndighetene å stanse virksomheten.

Økokrim tok ut tiltale mot Alpha Club for å drive ulovlig pyramidespill, men saken ble henlagt etter at Lotterinemnda hadde satt til side Lotteritilsynets konklusjon om at selskapet opererte i strid med Lotteriloven. Dette ble utløsende for at regjeringen nedsatte et utvalg som skulle se på oppdatering av lovverket, men arbeidet ble stanset av statsrådene Valgerd Svarstad Haugland og Laila Dåvøy.

Blant de dyktigste personene til å verve nye deltakere var Jim Wolden som senere skulle etablere det norske pyramidespillet The 5 Percent Community.

Se også
-------

* WorldVentures

Referanser
----------

1. ↑  «A pyramid onshaky ground». *The Guardian*. 31. juli 1999.
2. ↑  «Satser på nettpyramide». *Dagens Næringsliv*. 27. september 2000. «- Flere av personene i Alpha Club sto også bak Titan Business Club. Britiske myndigheter frykter at Alpha Club er en videreføring av Titan, som lurte 10.000 engelskmenn, ifølge Daily Express.»
3. ↑  «Alpha Club Granskes for pyramidespill». *NRK*. 11. mai 2001.
4. ↑  «The Alpha Club». *Dagbladet*. 29. oktober 2000.
5. ↑  «Pyramidespill i Forsvaret». *Nordlys*. 24. august 2000.
6. ↑  «Penger er alpha og omega». *Dagbladet*. 29. oktober 2000.
7. ↑  «Alpha club offriva quote a chi portava altri soci». Piramide d'oro. 28. juli 2002.
8. ↑  «Sessantamila raggirati con sogni da manager». *la Repubblica*. 21. juni 2000.
9. ↑  «Lotteritilsynet gransker Alåha Club». *Oppland Arbeiderblad*. 27. juli 2001.
10. ↑  «'Pyramid' schemes may number in the thousands». *New Zealand Herald*. 30. juni 2000.
11. ↑  «Økokrim henlegger saken mot Alpha Club». *VG*. 25. februar 2003.
12. ↑  «Advokat tett knyttet til Jim Wolden». *Nettavisen*. 4. desember 2004.

Eksterne lenker
---------------

* Reportasje om Alpha Club på *Her og nå*, 29. august 2000
**Tromsø Storm** er Norges nordligste eliteklubb i basketball. Klubben spiller sine kamper i Tromsøhallen i Tromsø, en arena med kapasitet til ca. 2500 tilskuere. 

Tromsø Storm har spilt i BLNO siden den norske ligaen offisielt ble endret i 2000. Før dette spilte klubben i norsk eliteserie under navnet Tromsø Basketball Klubb (TBBK). TBBK vant sluttspillet i eliteserien i 1997 og tapte finalespillet i 1998. Klubben har ikke klart å gjenta dette de siste 10 år. 

Historisk har Tromsø Storm plassert seg midt på eller under midten på tabellen, men i de siste par sesongene har laget vunnet seriemesterskapet i 2006/2007-sesongen og vant bronsemedaljer i 2007/2008-sesongen. På tross av dette har klubben ikke klart å komme til sluttspillfinalene. 

Tromsø Storm har gjennom alle år vært en av de to klubbene i ligaen med høyest tilskuertall, med et foreløpig høydepunkt i den siste grunnspillkampen i sesongen 2006/2007 da en fullstappet arena så laget slå erkerival Harstad Vikings i sesongens aller siste grunnspillkamp, noe som ledet klubben til toppen av tabellen og kronet laget som seriemester.

Spillerstall
------------

| Posisjon | Draktnummer | Nasjonalitet | Navn |
| --- | --- | --- | --- |
| PG | 8 | Norges flagg Norge | Johannes Lange |
| PG | 13 | Norges flagg Norge | Ifiok Adahada |
| G | 6 | Norges flagg Norge | Simen Samuelsen |
| G | 9 | Norges flagg Norge | Magnus Hald Vorren |
| G | 10 | Norges flagg Norge | Aaron Finstad |
| G | 11 | Norges flagg Norge | Johan Utnes Olsen |
| G | 21 | Bulgarias flagg Bulgaria | Galin Mihaylov |
| G/F | 7 | USAs flagg USA | Kevin Aldidor |
| G/F | 24 | Norges flagg Norge | Anders Solem |
| G/F | 34 | Russlands flagg Russland | Alexander Boyko |
| F | 4 | Norges flagg Norge | Dag Christensen |
| F | 33 | USAs flagg USA | Cameron Gregory |

*Siste oppdatering: 6. januar 2020*

* Hovedtrener: Aslak Smalås
* Assistenttrener: Ronny Lange

Eksterne lenker
---------------

* Offisielt nettsted Rediger på Wikidata
* Lokalavisen «Bladet Tromsø» sin seksjon om Tromsø Storm Arkivert 27. august 2008 hos Wayback Machine.
* Lokalavisen «Nordlys» sin seksjon om Tromsø Storm

| * v
* d
* r
BLNO for menn 2023/24 |
| --- |
|  | 
* Ammerud
* Asker Aliens
* Bærum
* Centrum Tigers
* Frøya
* Fyllingen
* Gimle
* Kongsberg Miners
* Nidaros Jets
* Oppsal
* Tromsø Storm

 | Norges flagg |

| * v
* d
* r
BLNO for kvinner 2023/24 |
| --- |
|  | 
* Ammerud
* Asker
* Bergen
* Bærum
* Ullern
* Ulriken Eagles

 | Norges flagg |
| Medaljeoversikt |
| --- |
| Konkurrerte for Chiles flagg Chile |
| Friidrett: |
| Friidrett Søramerikansk mesterskap i friidrett |
| Gull | Lima 1939 |  Lengdehopp |
| Sølv | Lima 1939 |  4x100 m |

**Raquel Soledad Martínez** (født 15. mai 1908 i Constitución, død 1987 i Santiago) var en chilensk friidrettsutøver, som konkurrerte i sprintløp og lengdehopp. Hun ble søramerikansk mester i lengdehopp i 1939.

Bakgrunn
--------

Hun regnes som en av pionerene innen søramerikansk friidrett, som den første friidrettsutøveren som deltok i OL fra denne regionen. Før OL i 1936 studerte hun kroppsøving og jobbet ved Universitetet i Chile. Hun ble tatt ut til å delta i OL, selv om hennes beste øvelse (lengdehopp) ikke stod på OL-programmet for kvinner før i 1948. Hun deltok derfor på 100 meter. Det ble samlet inn penger for at hun skulle ha råd til båtreisen over til Tyskland.

Idrettskarriere
---------------

Martínez satte søramerikansk rekord i lengdehopp i 1934, med 5,55 meter, en rekord som stod til 1945. Hun deltok i Sommer-OL 1936, og ble med det Chiles første kvinnelige OL-deltaker. Der deltok hun på 100 meter, og kom på femte- og sisteplass i sitt forsøksheat. Hun gikk dermed ikke videre til semifinalen.

Hun deltok i Søramerikansk mesterskap i friidrett 1939, som ble arrangert i Peru, og vant der lengdehopp, foran Olga Tassi fra Argentina og Zoila Garcés fra Peru. Hun fikk også sølv på 4 x 100 meter stafett, sammen med Ilse Karlsruhe, Maria Boecke de Keitel og Lily Warch.

Hun la opp som friidrettsutøver i 1947, grunnet ekteskap og familiemessige hensyn.

Familie
-------

Martínez ble født i Constitución i 1908, hennes mor var María Dolores Monreal og hennes far var Nicolás Martínez. Faren var professor og guvernør i provinsen Maule. Hun giftet seg med en annen friidrettsutøver, Felipe Partarrieu Navarrete, og var gift med ham til sin død. De hadde én datter, Raquel Julia.

Referanser
----------

1. ↑   cache-elastic.emol.com[Hentet fra Wikidata]
2. 1 2 3 4 5  La Segunda - *Raquel Martínez, la mujer que abrió el camino olímpico del atletismo chileno y sudamericano* Arkivert 20. november 2020 hos Wayback Machine. besøkt 20. november 2020.
3. ↑  Olympedia.org - *First Female Competitors at the Olympics by Country*, besøkt 20. november 2020.
4. ↑  Sports-Reference.com - *Athletics at the 1936 Berlin Summer Games: Women's 100 metres Round One*, besøkt 20. november 2020.
5. ↑  GBR Athletics - *South American Championships (women)*, besøkt 19. november 2020.

Eksterne lenker
---------------

* (en) Raquel Martínez – Olympics.com Rediger på Wikidata

* (en) Raquel Martínez – Olympic.org Rediger på Wikidata

* (en) Raquel Martínez – Olympedia Rediger på Wikidata

* (en) Raquel Martínez – Sports-Reference (OL-resultater – arkivert) Rediger på Wikidata
* (en) Raquel Martínez - Athletics Podium
**Ammerud Basket** er en basketballklubb fra Ammerud i bydel Grorud i Oslo, med aktivitet for menn og kvinner. Klubbens herrelag spiller i den øverste nasjonale divisjonen, BLNO, mens damene spiller i 1. divisjon. Hjemmbanen er Apalløkka idrettshall. Best kjente spiller er Torgeir Bryn.

Klubben har aktivitet også med 3.-divisjonslag for herrer, junior kvinner og menn, samt en rekke aldersbestemte lag for gutter og jenter.

Herrelaget vant 4 Norgesmesterskapet fra 1982 til 1985. I 2000 ble Ammerud Oslos lag i den nystartede basketballigaen BLNO, under navnet Oslo Kings, organisert som en allianseklubb til moderklubben Ammerud idrettsforening. Det første året, 2001, ble klubben sluttspillvinner, og nummer to i serien.

Etter økonomiske problemer tok Vålerenga i 2002 over laget og navnet ble Vålerenga Kings, mens damelaget fikk navnet *Oslo Queens*. Håpet var å vekke klanens basketballinteresse. Planen gav ikke forventede resultater, og Vålerenga la ned satsingen våren 2003. I 2007 var klubben tilbake i Groruddalen som en avdeling under Ammerud IF med navnet Ammerud Basket, og spilte seg tilbake til plass i BLNO.

Kjente spillere
---------------

* Torgeir Bryn
* Orji Okoroafor

Spillerstall - Herrer 2011
--------------------------

| Posisjon | Draktnummer | Nasjonalitet | Navn |
| --- | --- | --- | --- |
| G | 4 | Norges flagg Norge | Ser Malto |
| G | 5 | Albanias flagg Albania/Norges flagg Norge | Fitim Troni |
| G | 6 | Norges flagg Norge | Mohamed Elmabrouki |
| G | 10 | Norges flagg Norge | Christian Hinsch |
| G | 11 | Norges flagg Norge | Nnakaenyi Eribe |
| G | 15 | Norges flagg Norge | Orji Okoroafor |
| G | 21 | Norges flagg Norge | Simon Arenberg |
| G | 22 | Norges flagg Norge | Erik Hem |
| G | 23 | Norges flagg Norge | Lasse Martinsen |
| G | 31 | Norges flagg Norge | Bendik Aunan |
| G | 33 | USAs flagg USA | Erik Ford |
| G/F | 7 | Norges flagg Norge | Gazmend Troni |
| F | 8 | Norges flagg Norge | Roy Nwachukwu |
| F | 12 | Norges flagg Norge | Martin Bryn |
| F | 13 | Norges flagg Norge | Håkon Sørensen |
| F | 14 | Norges flagg Norge | Thor Afam Hagen |

*Sist oppdatert 28. april 2011*

Eksterne lenker
---------------

* Offisiell hjemmeside for Ammerud Basket

| * v
* d
* r
BLNO for menn 2023/24 |
| --- |
|  | 
* Ammerud
* Asker Aliens
* Bærum
* Centrum Tigers
* Frøya
* Fyllingen
* Gimle
* Kongsberg Miners
* Nidaros Jets
* Oppsal
* Tromsø Storm

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon
 |
Yatta i guvernementet Hebron
**Yatta** eller **Yattah** (arabisk يطّا, hebraisk skrift יטא) er en palestinsk by i guvernementet Hebron på en høyde omkring 8 km sør for byen Hebron på Vestbredden. I følge Palestinsk statistisk sentralbyrå hadde den en befolkning på 48 672 innbyggere i 2007.

Historie
--------

Eldre menn i Yatta.
Yatta er identifisert med den bibelske byen Jutta.
En jødisk gravplass datert til 100-tallet e.Kr. ble funnet i byen i 1931. Eusebius (300-tallet) skrev at Yatta var «en svært stor jødisk landsby, 18 mil sør for Beit Guvrin.»

I 1596 hadde han den 127 muslimske familier, og betalte skatt for hvete, bygg, oliven, geiter og bikuber. I 1931 var folketallet 4 034 muslimer.

*Survey of Western Palestine* skildret landsbyen i 1870-årene som en «stor landsby på en høyde. Den er bygd av stein, men noen av innbyggerene bor i telt. Vannforsyningen kommer fra cisterner. I sør ligger det graver hogd ut i berget, og vinpresser i stein finnes over hele landsbyen. Området er særdeles steinete, sør for landsbyen er spredde oliventrær, i vest, like nedenfor en klippe, ligger en liten olivenhage der kartleggingsgruppen slo leir i 1874. Sørvest for leiren står noen fikentre. Landsbyen ble sagt å ha 17 000 sauer, i tillegg til geiter, kyr, kameler, hester og esler. Sjeiken alene har 250 sauer.»

Minst syv palestinere ble drepn i Yatta under den andre intifadaen i 2002-2004.

Referanser
----------

1. ↑  Columbia Encyclopedia: Juttah
2. ↑  2007 PCBS Census Palestinsk statistisk sentralbyrå. s.118.
3. ↑  «Palestina City Populations». MongaBay. Besøkt 5. september 2015.
4. ↑  
«Juttah», *Encyclopedia of The Bible*,  ;
«Kapittel 15», *Josva*, bibel.no,
5. 1 2  Ḥevrah la-haganat ha-ṭevaʻ, *Israel - land and nature*, Society for the Protection of Nature i Israel, s. 83, besøkt 6. juni 2011
6. ↑  
	* Hütteroth, Wolf-Dieter; Abdulfattah, Kamal, *Historical Geography of Palestine, Transjordan and South Syria in the Late 16th Century*, Erlanger Geographische Arbeiten, Sonderband 5. Erlangen, Tyskland: Vorstand der Fränkischen Geographischen Gesellschaft, s. 123
7. ↑  Census of Palestine 1931. Population of Villages, Towns and Administrative Areas. Jerusalem, 1932, s. 34.
8. ↑  The Survey of Western Palestine, Vol III, 1883, pp310 380.
9. ↑  palestinarar killed by israelske security forces i Occupied Territories B'Tselem

Litteratur
----------

* Stillman, Yedida Kalfon, «Palestinian costume and jewelry», *exhibition catalog of the Museum of International Folk Art (MOIFA) at Santa Fe* (Albuquerque: University of New Mexico Press), ISBN 0-8263-0490-7

Eksterne lenker
---------------

* yatta-munc.org
* Yatta Town

|  |  |
| --- | --- |
| Oppslagsverk/autoritetsdata | VIAF **·** GeoNames
 |
| Medaljeoversikt |
| --- |
| Konkurrerte for Chiles flagg Chile |
| Friidrett: |
| Friidrett Søramerikansk mesterskap i friidrett |
| Sølv | Montevideo 1945 |  4x100 m |
| Sølv | Santiago 1943 |  4x100 m |
| Sølv | Buenos Aires 1941 |  80 mH |
| Sølv | Buenos Aires 1941 |  4x100 m |

**Betty Morales** er en chilensk friidrettsutøver, som konkurrerte på 1940-tallet. Hun har flere medaljer fra søramerikansk mesterskap i friidrett i denne perioden.

Idrettskarriere
---------------

Morales deltok i Søramerikansk mesterskap i friidrett 1941, og fikk der sølv på 80 meter hekk, bak Crista Jane Giese. Hun fikk også sølv på 4 x 100 meter stafett, sammen med Elena Martinelli, Lily Warch og Ilse Barends. Hun deltok igjen i Søramerikansk mesterskap i friidrett 1943, der Chile fikk sølv på 4 x 100 meter stafett, og de kom også på andreplass i denne øvelsen under Søramerikansk mesterskap i friidrett 1945, med Morales på laget.

Referanser
----------

1. ↑  GBR Athletics - *South American Championships (women)*, besøkt 18. november 2020.

Eksterne lenker
---------------

* *Artikkelen har ingen egenskaper for sportsdatabaser i Wikidata*
* (en) Betty Morales - Athletics Podium
***Min venn Mac*** (originaltittel: *Mac and Me*) er en amerikansk sciencefiction- og familiefilm fra 1988 regissert av Stewart Raffill. Hovedrollene spilles av Jade Calegory, Christine Ebersole, Jonathan Ward, Katrina Caspary og Lauren Stanley. *Min venn Mac* er en *E.T.*-lignende barnefilm som fikk hard medfart av kritikerne da den kom. Mye av kritikken kom på bakgrunn av filmens omfattende bruk av produktplassering. Kjente varemerker som McDonald’s og Coca-Cola har en såpass dominerende rolle i filmen at enkelte filmkritikere beskrev den som en eneste lang reklamefilm.

Filmens handling spiller mye på filmsuksessen *E.T.*

Handling
--------

Når en romsonde kommer tilbake til jorden, blir forskerne møtt av et fantastisk syn. Ut av sonden klatrer en hel familie fra verdensrommet. I tumultene som oppstår, blir familien skilt og den lille sønnen blir kastet ut i sitt livs mest fantastiske eventyr. Omsider havner han hos hos familien Cruise der han blir bestekamerat med husets unge sønn, som sitter i rullestol.

Om filmen
---------

Filmen ble dårlig mottatt av filmkritikerne og har bare 7 % på Rotten Tomatoes. Den ble heller ingen publikumssuksess og innbrakte bare $6,4 millioner på amerikanske kinoer. Den havnet dermed på en 110-plass over de mest innbringende filmene for 1988. Filmen ble tildelt to Razzie Award (verste regi og verste skuespiller) og ble nominert i ytterligere to kategorier. Den ble nominert til fire Young Artist Awards.

*Aftenposten*s anmelder gav den dårlig omtale og påpekte at det virket som om filmen hadde som hovedhensikt å selge amerikanske merkevarer. Anmelderen skrev blant annet: «Vær så snill: Ikke bruke spillefilmer til å selge hamburgere!».

*Min venn Mac* figurerer på flere lister over tidenes verste filmer.

Referanser
----------

1. ↑  Maltin, Leonard (2003). *Leonard Maltin's Movie and Video Guide 2004*. Signet. ISBN 0451209400.
2. ↑  «Movie Review Mac and Me Takes a Big McBite Out of E.T.». The Los Angeles Times. Besøkt 5. desember 2010.
3. ↑  «Mac and Me». *Rotten Tomatoes* **(engelsk)**. Besøkt 12. juni 2022.
4. ↑
5. ↑
6. ↑  Aftenposten morgen – Hamburgere og små grønne menn (12.5.1989, s.44)
7. ↑  «Bad Movies: The 100 Worst Movies of All Time» **(engelsk)**. Besøkt 12. juni 2022.
8. ↑  «Mac and Me - 1988 - Review». *Worst Movies Ever Made* **(engelsk)**. 7. mars 2014. Besøkt 12. juni 2022.
9. ↑  Dougherty, Patrick (20. januar 2022). «Here Are Some of the Best 'So Bad It's Good' Movies of All Time». *MovieWeb* **(engelsk)**. Besøkt 12. juni 2022.

Eksterne lenker
---------------

* (en) *Min venn Mac* på Internet Movie Database Rediger på Wikidata

* (sv) *Min venn Mac* i Svensk Filmdatabas Rediger på Wikidata

* (en) *Min venn Mac* på AllMovie Rediger på Wikidata

* (fr) *Min venn Mac* på Allociné Rediger på Wikidata

* (nl) *Min venn Mac* på MovieMeter Rediger på Wikidata

* (en) *Min venn Mac* på Turner Classic Movies Rediger på Wikidata

* (en) *Min venn Mac* på American Film Institute Rediger på Wikidata

* (en) *Min venn Mac* på Rotten Tomatoes Rediger på Wikidata

* (en) *Min venn Mac* på Box Office Mojo Rediger på Wikidata
* Review at Somethingawful.com

Portal: Film
Coursera
**Coursera Inc.** er en massiv åpen nettbasert kursleverandør i USA, grunnlagt i 2012 av informatikkprofessorene Andrew Ng og Daphne Koller ved Stanford University. Coursera samarbeider med universiteter og andre organisasjoner for å tilby nettbaserte kurs, sertifiseringer og vitnemål i en rekke fag. I 2021 tilbød anslagsvis 150 universiteter mer enn 4000 Coursera-kurs.

Coursera tilbyr også gradskurs i samarbeid med universiteter. For eksempel er plattformen en partner av HEC Paris for Executive Master innovasjon og entreprenørskap. 100 % online, har dette programmet som mål å trene toppledere som er spesialiserte på disse to områdene i løpet av 18 måneder. Det ble åpnet i mars 2017.

Referanser
----------

1. ↑  The year of MOOC
2. ↑  How Coursera Makes Money
3. ↑  Coursera is one of the top online learning platforms, with thousands of courses from schools like Yale and companies like Google — here's how it works
4. ↑  MSc in Innovation and Entrepreneurship
5. ↑  Exclusif. HEC se lance dans un diplôme… 100 % en ligne
6. ↑  HEC lance un programme diplômant 100 % en ligne

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata
**3000 meteren** er en disiplin innen friidrett. Det er den lengste av mellomdistansene, men det er blitt diskutert hvorvidt den skal endres til å være en langdistanse. Dette skyldes at mange skoler i USA ikke løper 5000 meter og 10000 meter, og 3000 meteren derved er den lengste.

For menn har 3000 meteren aldri vært en olympisk disiplin, det er heller aldri blitt konkurrert på distansen i IAAF-organiserte mesterskap. I europeisk friidrett blir den heller ikke løpt like hyppig som 5000 meteren og 3000 meter hinder. Det er dog fremdeles en svært prestisjefylt disiplin.

For kvinner var 3 000 meteren en standarddisiplin ved OL og VM inntil midten av 1990-årene. VM i 1995 ble den erstattet av 5 000 meteren, som inntil da kun ble løpt av menn.

Rekorder
--------

Både innendørsverdensrekorden og utendørsverdensrekorden for menn er satt av Daniel Komen. De er på henholdsvis på tidene 7.24,90 og 7.20,67, og er begge betegnet som noen av de vanskeligste rekordene å slå.

Eksterne lenker
---------------

* Statistics

| * v
* d
* r
Øvelser innen friidrett |
| --- |
| Sprint: | 
* 60 m
* 100 m
* 200 m
* 400 m

 |
| Hekk: | 
* 60 m hekk
* 80 m hekk
* 100 m hekk
* 110 m hekk
* 400 m hekk
* 3 000 m hinder

 |
| Mellomdistanse: | 
* 800 m
* 1 500 m
* En engelsk mil (1609 m)
* 3 000 m

 |
| Langdistanse: | 
* 5 000 m
* 10 000 m
* Halvmaraton (ca. 21 km)
* Maraton (ca. 42 km)
* 1 times løp
* Gateløp
* Terrengløp
* Ultraløp
* Motbakkeløp

 |
| Stafett: | 
* 4 × 100 m
* 4 × 400 m
* 4 × 800 m
* 4 × 1500 m
* 1 000 m stafett

 |
| Kast: | 
* Diskos
* Slegge
* Spyd
* Kulestøt
* Vektkast

 |
| Hopp: | 
* Høyde
* Lengde
* Stav
* Tresteg
* **Uten tilløp:**
	+ Høyde uten tilløp
	+ Lengde uten tilløp
	+ Tresteg uten tilløp

 |
| Mangekamp: | 
* Femkamp
* Sjukamp
* Tikamp

 |
| 
* Verdensrekorder i friidrett
* Europarekorder i friidrett
* Norske rekorder i friidrett

* **Kappgang**
* **Rullestolkjøring**

 |
**Knut P. Sandnes** (født 1931 i Bygland) var ordfører i Bygland kommune fra 1975 til 1985 og deretter varaordfører fra 1985 til 1987. Samtidig hadde han en rekke andre kommunale tillitsverv, blant annet som representant for Bygland kommune i LVK. Han var også medlem av fylkestinget og med i fylkesutvalget en periode og var leder av hovedstyret da Aust-Agder Sparebank ble til Sparebanken Sør. For sin egen kommune var han svært aktiv for å få til bedre veier til de grendene i kommunen som ikke ligger direkte til riksvei 9, som Åraksbø og grendene på vestsiden av Byglandsfjorden. 

For sin innsats ble han i desember 2008 tildelt Kongens fortjenstmedalje i sølv.

Rewferanser
-----------

1. ↑   Tiden, urn.nb.no, utgitt 20. desember 2008[Hentet fra Wikidata]

Kilder
------

* Sigurd Haugsgjerd: *Kongeleg heider til Knut P.* Artikkel i Setesdølen 15. desember 2008 side 7.


|  |  |  |
| --- | --- | --- |
| Forgjenger:**Salve O. Haugen** | **Ordfører i Bygland**(1971–1981) | Etterfølger:**Magnhild Rygg** |
En **tentamen** eller **heldagsprøve** er i det norske utdanningssystemet en større, oftest skriftlig skoleprøve i deler av pensum som går forut for, men ellers tilsvarer eksamen, den avsluttende og avgjørende hovedprøven i et fag. Tentamen avholdes ofte før eller like etter jul (juletentamen), altså halvveis i skoleåret, eller ved påsketider (påsketentamen). På latin betyr *tentamen* «prøve» eller «forsøk» og er avledet av *tentare*, «berøre» eller «undersøke», tilsvarende uttrykket «tentativ» - forsøksmessig.

På ungdomsskolen har det tradisjonelt vært vanlig å ha én tentamen per termin i hvert av de tre hovedfagene: norsk, matematikk og engelsk. Det er også flere steder vanlig med årsprøve i 2. språk, som tysk, fransk eller spansk, og noen ganger i naturfag. Denne praksisen har vært i endring de siste årene, og flere har nå sluttet med skriftlige heldagsprøver to ganger i året og har i stedet andre type halvårsstopp med tydeligere fokus på læringsprosess og å vise kompetanse på flere måter enn skriftlige, individuelle prøver.

På andre språk
--------------

På svensk betyr *tentamen*, ofte bare kalt *tenta* eller *tent*, «eksamen». En muntlig *tentamen* I Sverige, altså egentlig muntlig eksamen, kan bli kalt *munta* eller *muntatis*. Det norske ordet *tentamen* kan på engelsk oversettes med *all-day test* («heldagsprøve») eller *midterm (exam)* og *final (exam)* i USA.

Referanser
----------

1. ↑  «Tentamen». *Det Norske Akademis Ordbok*. Det Norske Akademis for Språk og Litteratur. Besøkt 11. juni 2022.
2. ↑  Oppslagsordet «Tentamen» i Svenska Akademiens Ordbok
**Maze naturreservat** er et naturreservat i Kautokeino kommune. Reservatet dekker et område på 0,231 km², på vestsiden av Kautokeinoelva i Maze. 

Formålet med fredningen er å bevare et tilnærmet urørt løvskogområde som økosystem med alt naturlig plante- og dyreliv. Naturreservatet omfatter ei lav, flompåvirket halvøy i Kautokeinoelva, Ájanjárga, nedenfor bygda Máze. Ellers langs Kautokeinoelva dominerer krekling- og blåbærdominerte bjørkeskoger. Området har velutviklet vierskog med grønnvier som dominant art, men også med bjørk, hegg, setervier og rogn i treskiktet. Stedvis er innslaget av hegg stort. Busksjiktet har i tillegg til grønnvier innslag av villrips, setervier og bleikvier. Feltsjiktet er glissent og karakteriseres av gras og starr. Skogrørkvein, sølvbunke og lundrapp vokser i hele området, innslag av slirestarr og engrapp. Av urter opptrer engsnelle, krypsoleie og storveronika vanligst. I tillegg er enghumleblom, kvitmaure og skogstjerneblom karakteristiske. Skogstorkenebb og ballblom er sparsomt representert. Vierskogen opptrer i mosaikk med høgstaude- og lågurtbjørkeskog på de tørre og mindre flompåvirkete områdene. Området skal kunne brukes til reindrift.

Referanser
----------

1. ↑  Faktaark fra Direktoratet for Naturforvaltning Arkivert 30. september 2007 hos Wayback Machine.

Eksterne lenker
---------------

* Kart over Maze

|  |  |
| --- | --- |
| Oppslagsverk/autoritetsdata | Naturbase
 |
Knut under hans offentlige opptreden ved dyrehagen i Berlin 23. mars 2007
**Knut** var en isbjørn født i fangenskap i *Zoologischer Garten Berlin* den 5. desember 2006. Moren Tosca støtte ham fra seg etter fødselen, og tvillingbroren hans døde fire dager gammel. Knut ble oppfostret av dyrepasseren Thomas Dörflein, som døde i september 2008 av blodpropp, bare 44 år gammel. 

Knut var den første isbjørnungen på 33 år som overlevde babystadiet i Berlins dyrehage. Han ble sentrum for en enorm internasjonal oppmerksomhet, og det oppsto også kontroverser rundt hans eksistens. Som følge av oppmerksomheten, ofte kalt «Knutmania», ble det laget mange leker, DVD-er og bøker om Knut, som var hovedansvarlig for at besøkstallet ved dyrehagen i Berlin økte med omtrent 30% i 2007. 3. januar 2008 ble det også kjent at det skal lages en film om Knut. I juni 2007 veide han 36 kilo. Ved årsskiftet 2007/8 var vekten økt til 108 kilo, og publikum sviktet ham nå da han ikke lenger var like søt. 

Knut ble funnet død i sin innhengning i Berlin Zoo 19. mars 2011.

Se også
-------

* «Sebben», isbjørn fanget på Halvmåneøya i 1946-47
*

Referanser
----------

1. ↑  Morset, Tora (20. desember 2007). «-Knut må dø». *Dagbladet*. Besøkt 25. desember 2007.
2. ↑  Dagbladet: Suri kan bli Knut Arkivert 6. januar 2008 hos Wayback Machine. presentert 3. januar 2008
3. ↑  NRK: Knut er død

|  |  |
| --- | --- |
| Oppslagsverk/autoritetsdata | VIAF **·** GND
 |
**Wilberforce** var en katt som bodde i Downing Street 10 fra 1973 til 1987. Han ble gitt i gave fra *Royal Society of the Prevention of Cruelty to Animals* (RSPCA) til daværende statsminister Edward Heath, som kalte ham opp etter den britiske parlamentarikeren William Wilberforce, en av RSPCAs stiftere. Wilberforce tjente som Chief Mouser to the Cabinet Office under ytterligere tre statsministre: Harold Wilson, James Callaghan og Margaret Thatcher. I sin tid ble han omtalt som «den beste musejegeren i Storbritannia».

En anekdote som har versert i pressen, er historien om at Margareth Thatcher skal ha kjøpt en boks sardiner i olje til Wilberforce på et kjøpesenter i Moskva. Angivelig fantes ikke andre varer å få kjøpt på det tidspunktet. I BBCs dekning av parlamentsvalget i 1983 fikk journalisten Esther Rantzen lov å holde Wilberforce og presentere ham for fjernsynspublikummet.

Wilberforce gikk av med pensjon i 1987, og ble etterfulgt av Humphrey som ble født i 1988, samme år som Wilberforce døde.

Referanser
----------

1. ↑  The Independent
2. ↑  USA Today[*død lenke*]
3. ↑  Purr 'n' Furr Famous Felines: *Downing Street Cats. Sybil, Humphrey and Wilberforce*
4. ↑  Esther Rantzen presenterer Wilberforce
**Martin Olsen Gran** (født 13. april 1877 i Sandsvær, død 13. september 1938) var en norsk filolog og oversetter.

Etter eksamen artium i 1897 jobbet han 1900 til 1902 ved Randsfjord private middelskole. Dernest jobbet ham fra 1902 til 1906 ved Sandnes kommunale høyere almenskole. Samtidig gjennomførte han språklig-historisk lærereksamen (cand. philol.) i 1905. Fra 1906 var han ved Otto Anderssens skole som var grunnlagt i 1880, men som brant ned i 1909. Så han fant seg jobb i Kristiansund ved den offentlige høyere almenskole der, og holdt på til 1911 da han vant posten som overlærer ved Ålesund offentlige høyere almenskole. Fra 1916 til 1920 var han tilbake i hovedstaden som lektor ved Oslo katedralskole, hvorpå han i 1920 gikk over til Norsk korrespondanseskole som undervisningsleder. Senere var han også en av stifterne av Kringkastingsselskapet som startet i 1925 og ble til NRK. Der satt han i programrådet.

Han tok en dr. philol. i 1922 med en avhandling om *Dostojevskijs ungdomsverker*. Han skrev en lærebok i engelsk og flere brevkurs i forskjellige språk. Han oversatte Maksim Gorkijs *Ute i verden* (1932) til norsk. Oversatt Oscar Wilde:Portrettet av Dorian Gray, A.S. Nationalforlaget Oslo 1932. Leo Tolstoi: Krig og fred. Den første norske utgaven oversatt direkte fra russisk til norsk. Utkom i Natoinalforlagets Tolstoi-serie 1928, 100 års minneutgave. 5 bind. Oversatt W.M. Thackeray: Forfengelighetens marked.
Vanity fair. Nationalforlaget A/S, Oslo 1929

Familie
-------

Han var sønn av gårdbruker Ole Torsteinsson Gran og Johanne Marie Hansen. I 1904 giftet han seg med Anna Kristine Koefoed (1897–) fra Porsgrunn.

Kilder
------

* *Fakta*, bind 1. Oslo, 1947.
* *Norges filologer og realister*. Stavanger: Dreyer. 1933.

Eksterne lenker
---------------

* Martin Gran hos Norsk Oversetterleksikon
* (no) Publikasjoner av Martin Gran (filolog) i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Nordnorsk råd** er et politisk samarbeidsorgan som ble etablert i 2014 av fylkesrådene i Nordland og Troms, og fylkesutvalget i Finnmark. Rådets mål er å styrke og videreutvikle landsdelen ved å utvikle og samordne fylkeskommunal tjenesteproduksjon og fremme felles interesser.

Nordnorsk råd skal bestå av fylkesrådet i Nordland, fylkesrådet i Troms og fem medlemmer fra fylkesutvalget i Finnmark. Samtidig inngår gruppeledere for de største opposisjonspartier i Nordland fylkesting og Troms fylkesting.

Ledelsen av rådet går på omgang mellom de tre fylkeskommunene, med varighet på to år. Fylkesrådslederen i Nordland hadde lederansvaret i første periode, mens fylkesrådslederen i Troms overtok høsten 2015.

Det er etablert et arbeidsutvalg bestående av fylkesrådslederen i Nordland, fylkesrådslederen i Troms og fylkesordføreren i Finnmark.

Sammensetning
-------------

Per januar 2016 består Nordnorsk råd av følgende personer:

* Cecilie Myrseth, leder (Ap, Troms)
* Ivar B. Prestbakmo (Sp, Troms)
* Willy Ørnebakk (Ap, Troms)
* Roar Sollied (V, Troms)
* Gerd H. Kristiansen (KrF, Troms)
* Ole-Johan Rødvei (H, Troms)
* Tomas Norvoll (Ap, Nordland)
* Willfred Nordlund (Sp, Nordland)
* Hild Marit Olsen (Ap, Nordland)
* Knut Petter Torgersen (Ap, Nordland)
* Ingelin Noresjø (KrF, Nordland)
* Mona Fagerås (SV, Nordland)
* Kai Henriksen (H, Nordland)
* Runar Sjåstad (Ap, Finnmark)
* Sylvi Jane Husebye (Ap, Finnmark)
* Svein Iversen (KrF, Finnmark)
* Jo Inge Hesjevik (H, Finnmark)
* Trine Noodt (V, Finnmark)

Referanser
----------

1. ↑  «Nordnorsk Råd er nå etablert». NRK. 20. august 2014. Besøkt 1. mars 2016.

Eksterne lenker
---------------

* Fylkesrådet i Nordland Arkivert 27. mars 2016 hos Wayback Machine.
* Fylkesrådet i Troms
* Fylkesutvalget i Finnmark Arkivert 7. mars 2016 hos Wayback Machine.
Balsfjordeidet, juni 2011
**Balsfjordeidet** (nordsamisk: *Báhccavuonmuotki*) er et eid, eller snarere et dalføre, som strekker seg mellom Balsfjorden og Storfjorden i Troms. Balsfjordeidet danner sørgrensa for Lyngenhalvøya. Høyeste punkt er ved Øvergård, som ligger knappe 100 meter over havet og danner vannskillet mellom nedbørfeltene til Nordkjoselva, som renner vestover til Balsfjorden og Balsfjordelva, som renner i nordøstlig retning mot Storfjorden. Den vestlige delen av eidet kalles også Nordkjosdalen.

Eidet er relativt flatt og det ligger gårdsbruk langs hele dalbunnen, men mest i den vestlige delen. Ellers er eidet skogkledt, med innslag av myr.

E6, som på denne strekningen har felles trasé med E8, går langs hele Balsfjordeidet.

Referanser
----------

1. ↑  Balsfjordeidet på Norgeskart.no fra Statens kartverk
2. ↑  «NVE Atlas». *Vassdrag – Nedbørfelt – Nedbørfelt til hav.*  Norges vassdrags- og energidirektorat. Besøkt 11. oktober 2015
3. ↑  «Endring kommunedelplan E6 Nordkjosbotn – Storfjord grense» (PDF). Balsfjord kommune, Statens vegvesen. 2011. Arkivert fra originalen (PDF) 4. mars 2016. Besøkt 11. oktober 2015.

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |
**Thomas Nielsen** (født 16. oktober 1968) er en norsk tidligere golfspiller og er en av de tre første norske profesjonelle spillere til Norge.[]

Han representerte Oslo Golfklubb og har også jobbet som golftrener i flere klubber. 

Han ble norgesmester og vant flere internasjonale golfturneringer som amatør og profesjonell.

Amatør
------

Nielsen vant flere norgesmesterskap, han ble norgesmester i 1988, på Oslo Golfklubb, med scoren 288 slag, som var et godt resultat på den tiden, og han fikk kongepokalen. Han vant Åpent norsk mesterskap i 1989 på Oslo GK. Han vant også junior-NM i '85 og '86, samt lag-NM i '85 og '89 for Oslo Golfklubb og Trinidad og Tobago Open i 1990. Nielsen ble tildelt Norges golfforbunds elitemerke i 1989. Han representert Norge i VM for lag i Stockholm i 1988 og i 1990 Eisenhower Trophy i Christchurch, New Zealand.

Profesjonell golfspiller
------------------------

I årene 1990–1999 spilte han som profesjonell, og deltok i flere internasjonale turneringer.

Han representerte Norge i World Cup i Puerto Rico i 1996. 

1998-sesongen var Nielsens beste. Han spilte 40 slag under par for hele sesongen totalt og hadde en gjennomsnittlig score per runde på 71,34 slag. Nielsen satte banerekord på Modena Golf Course i Italia på 64 slag (-8).

Nielsen vant 1998 Turkish Open på Klassis G&CC, İstanbul, Tyrkia. Han ble nr. 2 i Open de Bilbao, Spania samme året.

I 1998 vant Nielsen Osmanli Bankasi Turkish Open.

Golfkommentator
---------------

I årene 1999–2000 etablerte Nielsen en nettside der han filmet og veiledet golfspillere. 

Oslo Golfklubb, Fornebu Indoor Golf Center, Kjekstad GK og Grini GK. 

Nielsen jobbet som golfkommentator for NRK, TV3, SportN og Viasat Golf i perioden 2003–2010.[]

I 2006 ga han ut DVD-en *101 golftips* med råd om hvordan man kunne bli bedre teknisk og mentalt. *Aftenposten* anmeldte DVD-en i 2013, og mente at tipsene var nyttige, men at kvaliteten på DVD-en ikke var bra nok.

Referanser
----------

1. ↑  «101 lett haltende golftips». *www.aftenposten.no*. 29. mai 2013. Besøkt 7. oktober 2023.

| * v
* d
* r
Golf |
| --- |
| 
* Profesjonell golf
* Order of Merit
* World Golf Hall of Fame
* FedEx-cupen
* Verdensranking
	+ kvinner
	+ menn

 |
| Profesjonelle tourer | 
* PGA-touren
	+ menn
	+ kvinner
	+ senior
* Europatouren
	+ menn
	+ kvinner
	+ senior
* Asiatourer
	+ Asiatouren
	+ Australasiatouren
	+ Japantouren
	+ Koreatouren
* Andre tourer
	+ Canadatouren
	+ Challenge-touren
	+ Korn Ferry-touren
	+ Latinamerikatouren
	+ Sunshine-touren

 |  |
| Major-turneringer | 

|  |  |
| --- | --- |
| Menn | The Masters • US Open • The Open • PGA Ch'ship |
| Kvinner | ANA Inspiration • US Open • PGA Ch'ship • Evian Ch'ship • British Open |

 |
| Organisasjoner | EGA • LPGA • NGF • NPGA • R&A • The PGA • USGA • USPGA |
| 
* Portal
* Kategori

 |
**Pros Lauridsen til Nørholm** (–1596) var en dansk-norsk adelsmann og lensherre. 

Han påstås i slektebøker fra 1600-tallet å være uekte sønn av Laurids Bertelsen Hørby til Vesterriis og Ingeborg Prosdatter Kjørning, hvilket i følge Danmarks Adels Aarbog ikke er særlig sannsynlig. I 1560 fikk han imidlertid kongen tillatelse til å forene morens våpen, tre gule ekeblad med farens våpen, en orrhane. Det var en slekt Orre med orrhane i våpnet, men det vites ikke mye om den. 

I 1545 fikk han brev på at vikariat i Mariakirken i Oslo, mens han i 1559 ble lagmann i samme by og forlent med Marker len. Samme år ble han og to andre lagmenn beordret til å delta i kroningen av Frederik II i København.

1565–70 var han lensherre over Nedenæs len, 1572 lagmann i Stegen (Steig) og endelig 1577 lagmann i Skien, en stilling han beholdt til sin død. Han døde den 11. januar 1596 i Skien, og ble bisatt i Gjerpen kirke. Det skal ha vært et stort oppbud til begravelsen. Enken Kirsten Iversdatter Baden – datter av Iver Jenssøn til Fritsø – døde i 1604, og ble bisatt samme sted. De hadde tre barn: 

1. Laurids Prossen
2. Ingeborg, gift med Niels Mund til Birkevold (Eidanger)
3. Karen til Nørholm, gift med Knud Knudsen Leve

Referanser
----------

1. ↑   Danmarks Adels Aarbog[Hentet fra Wikidata]
2. 1 2  «Hørby» (PDF). *Danmarks Adels Aarbog*: 248–49. 1898.
3. ↑  Dion C E Maaneskiold: Peder Lauridsen Maaneskiolds anetavle. I Personalhistorisk Tidsskrift 1989 s 121.
4. ↑  «Nedenæs Amtstidende 1885.10.24». Risør. 1885.
5. ↑  «Aust-Agder-arv». 1995. s. 25.
6. ↑  «Telemark Arbeiderblad (Skien) 1958.03.15». Skien. 1958. s. 17.

|  |  |
| --- | --- |
| Oppslagsverk/autoritetsdata | Geni
 |
Stolpediagram for annuitetslån: Avdrag (rødt) og renter (blått).
Et **annuitetslån** er et lån som nedbetales med like store terminbeløp, helt til lånet er innfridd. I begynnelsen er avdragsdelen liten, mens rentedelen er stor. Etter hvert som tida går stiger avdragsandelen og renteandelen blir mindre. Terminbeløpet kalles annuitet og finnes ved å multiplisere lånebeløpet med en annuitetsfaktor.

I forhold til et serielån med samme løpetid vil innbetalingene på et annuitetslån være lavere i begynnelsen, men større mot slutten. Både ved annuitetslån og ved serielån må du betale renter av den gjelden som til en hver tid gjenstår. Gjennom hele løpetiden er den samlede gjelden større ved et annuitetslån, og de totale rentekostnadene blir dermed større. Dersom en lånetaker har råd til å betjene de store første innbetalingene i et serielån, og kan opprettholde denne betalingsevnen, kan det imidlertid lønne seg å heller velge et annuitetslån med kortere løpetid.

Prissetting
-----------

Den faste månedlige betalingen for et annuitetslån er mengden låneren må betale hver måned som forsikrer at lånet blir nedbetalt i sin helhet med renter på slutten av løpetiden. Denne månedlige betalingen A avhenger av den månedlige rentefoten i (uttrykt som en brøk, ikke en prosent, dvs. dele sitert årlig nominell prosentsats med 100 og med 12 for å få den månedlige renten), mengden månedlige betalinger n kalt lånets løpetid og mengden lånt {\displaystyle P\_{0}} kjent som lånets hovedstol, hvis vi omorganiserer formelen for nåverdien av en vanlig annuitet får vi formelen for A:

{\displaystyle A={i \over {1-(1+i)^{-n}}}P\_{0}}
For eksempel, for et boliglån på 2 000 000 kr. med en fast årlig nominell rente på 6,5 % for 30 år, blir hovedstolen {\displaystyle P\_{0}=2~000~000}, den månedlige rentefoten blir {\displaystyle i=6,5/100/12}, mengden månedlige betalinger blir {\displaystyle n=30\cdot 12=360} og den faste månedlige betalingen blir {\displaystyle A=12~641,36~{\rm {kr.}}}.

Se også
-------

* Serielån

Referanser
----------

1. ↑  «annuitetslån». *Store norske leksikon*. 9. september 2019. Besøkt 16. mars 2021.
2. ↑  «Ordliste til forbrukslån». *Samlino.no*. Arkivert fra originalen 19. oktober 2016. Besøkt 20. november 2016.
3. ↑  Pedersen, Rune. «Annuitetslån og serielån». *www.smartepenger.no*. Arkivert fra originalen 21. november 2016. Besøkt 20. november 2016.
4. ↑  Spar 97.005 kroner på enkelt lånetriks

|  |  |
| --- | --- |
| Oppslagsverk/autoritetsdata | Store Danske Encyklopædi
 |